VLÁDA  SLOVENSKEJ  REPUBLIKY

Návrh

UZNESENIE
VLÁDY  SLOVENSKEJ  REPUBLIKY

k návrhu projektu vybudovania Národného korpusu slovenského jazyka a
projektu elektronizácie jazykovedného výskumu v rokoch 2002 - 2006

Číslo uznesenia:

Zo dňa:

Číslo materiálu:

Predkladateľ:  	minister školstva Slovenskej republiky, minister kultúry Slovenskej republiky a predseda Slovenskej akadémie vied

Podnet:                       	na základe uznesenia vlády SR č. 131/2001 bod D.2.

Stupeň utajenia:

–––––––––––––––––––––––––––––––––––––––––––––––––––––––––––––––––––––––––––

VLÁDA  SLOVENSKEJ  REPUBLIKY

Návrh

Vláda

A.  schvaľuje 

A.1.	návrh projektu vybudovania Národného korpusu slovenského jazyka a projektu elektronizácie jazykovedného výskumu v rokoch 2002 - 2006

B.  ukladá 

	ministrovi školstva

B.1.	v spolupráci s predsedom Slovenskej akadémie vied zabezpečiť realizáciu projektu vybudovania Národného korpusu slovenského jazyka a projektu elektronizácie jazykovedného výskumu v rokoch 2002 - 2006 a jeho financovanie ako prvok 01T0407 v rámci podprogramu 01T04 Umenie a jazyk prostredníctvom rozpočtovej kapitoly Slovenskej akadémie vied. Financovanie v roku 2002 v sume 5039 tis. Sk zabezpečiť z limitu výdavkov určených na vládne priority na podporu výskumu a vývoja v gescii Ministerstva školstva Slovenskej republiky 

		Termín: priebežne

	ministrovi spravodlivosti v spolupráci s ministrom kultúry a ministrom školstva

B.2.	zabezpečiť implementáciu výsledkov jazykovedného výskumu do informačného systému JASPI na rozšírenie možností vyhľadávania a analýzy dokumentov

		Termín: priebežne počnúc rokom 2003

C. odporúča

	predsedovi Slovenskej akadémie vied

C.1.	uplatňovať pri spracovaní návrhu rozpočtovej kapitoly finančné požiadavky na realizáciu Národného korpusu slovenského jazyka a projektu elektronizácie jazykovedného výskumu v rokoch 2003 - 2006
		roku 2003: 2 270 tis. Sk
		roku 2004: 2 540 tis. Sk
		roku 2005: 2 730 tis. Sk
		roku 2006: 3 090 tis. Sk

		Termín: na rok 2003 a každoročne 

C.2.	predkladať správu ministrovi kultúry Slovenskej republiky o zabezpečovaní realizácie Národného korpusu slovenského jazyka a projektu elektronizácie jazykovedného výskumu v rokoch 2002 - 2006

		Termín: priebežne

C.3.	poskytovať ministrovi spravodlivosti informáciu o výsledkoch výskumu a spolupracovať s vývojovým pracoviskom Jednotného automatizovaného systému právnych informácií (JASPI) na ich využití pri dotváraní informačného systému JASPI

		Termín: priebežne počnúc rokom 2003

		
		
Vykonajú: 	minister školstva 
		minister kultúry
		minister spravodlivosti

Na vedomie:	predseda Slovenskej akadémie vied